CELEX: 61990CO0068(01)
Language: da
Date: 1990-05-23 00:00:00
Title: Kendelse afsagt af Domstolens præsident den 23. maj 1990. # Yvan Blot og Front national mod Europa-Parlamentet. # Afvisning. # Sag C-68/90 R.

KENDELSE AFSAGT AF DOMSTOLENS PRÆSIDENT
   23. maj 1990 (
         *1
      )
   I sag C-68/90 R,
   
      Yvan Blot og Front national ved advokaterne J.-P. Claudon og W. de Saint-Just, Paris, og med valgt adresse i Luxembourg hos Preta, Kirchberg,
   sagsøgere,
   mod
   
      Europa-Parlamentet ved juridisk konsulent J. Campinos, bistået af juridisk konsulent R. Bieber samt af P. Kyst, Parlamentets Juridiske Tjeneste, som befuldmægtigede,
   sagsøgt,
   angående en begæring om udsættelse med gennemførelsen af tre retsakter fra Europa-Parlamentet, nemlig indkaldelse til møde den 16. januar 1990 i Europa-Parlamentets interparlamentariske delegation for forbindelserne med Schweiz, beslutningen om at lade formanden for denne delegation udpege ved et valg og udnævnelsen den 16. januar 1990 af G. Topmann til formand for delegationen,
   har
   PRÆSIDENTEN FOR DE EUROPÆISKE FÆLLESSKABERS DOMSTOL
   afsagt følgende
   Kendelse
   
            1
         
         
            Ved stævning, indgivet til Domstolens Justitskontor den 16. marts 1990, har Yvan Blot, medlem af Europa-Parlamentet tilhørende De Europæiske Højrepartiers Gruppe, og den ikke erhvervsdrivende sammenslutning »Front national« stiftet i henhold til fransk lov af 18. juli 1901 ved formanden Le Pen i medfør af EØF-Traktatens artikel 173 anlagt sag med påstand om annullation af tre retsakter fra Europa-Parlamentet, nemlig indkaldelse til møde den 16. januar 1990 i Europa-Parlamentets interparlamentariske delegation for forbindelserne med Schweiz, beslutningen om at lade formanden for denne delegation udpege ved et valg og udnævnelsen den 16. januar 1990 af G. Topmann til formand for delegationen.
         
      
            2
         
         
            Ved særskilt processkrift, indgivet samme dato til Domstolens Justitskontor, har sagsøgerne i medfør af EØF-Traktatens artikel 185 og procesreglementets artikel 83 indgivet en begæring om foreløbige forholdsregler med påstand om, at gennemførelsen af de tre anfægtede retsakter udsættes, indtil Domstolen har truffet afgørelse vedrørende sagens realitet.
         
      
            3
         
         
            Sagsøgte har indgivet skriftligt indlæg den 20. april 1990, og parterne har afgivet mundtlige indlæg den 14. maj 1990.
         
      
            4
         
         
            Ved kendelse af 22. maj 1990 har Domstolen imidlertid i medfør af procesreglementets artikel 92, stk. 1, afvist sagen.
         
      
            5
         
         
            Herefter kan begæringen om foreløbige forholdsregler ikke admitteres og derfor heller ikke tages til følge.
         
       
         
            Af disse grunde
            bestemmer
            PRÆSIDENTEN
         
       
         
            
                     1)
                  
                  
                     Begæringen om foreløbige forholdsregler tages ikke til følge.
                  
               
       
         
            
                     2)
                  
                  
                     Sagsøgerne betaler sagens omkostninger.
                  
               
       
            
               
                  Således bestemt i Luxembourg den 23. maj 1990.
                  
                     
                        J.-G. Giraud
                        Justitssekretær
                     
                     
                        O. Due
                        Præsident
                     
                  
               
            
         (
         *1
      ) – Proccssprog: fransk.